stanford-oval/wikipedia huggingface dataset:
Paolo Savoldelli
Saavutukset

Italian ympäriajo, 15. kokonaiskilpailussa
Tour de Romandie, 2. kokonaiskilpailussa ja prologin voitto
Italian ympäriajo, 12. kokonaiskilpailussa ja 20. etapin voitto
Tour de Romandie, prologin voitto
Italian ympäriajo, 5. kokonaiskilpailussa, prologin ja yhdistelmäkilpailun voitto sekä kaksi päivää Maglia rosa -paidassa
Tirreno-Adriatico, 4. kokonaiskilpailussa
Italian ympäriajo, 1. kokonaiskilpailussa ja 11. etapilla, kahdeksan päivää Maglia rosa -paidassa
Ranskan ympäriajo, 1. etapilla 17
Italian ympäriajo, 1. kokonaiskilpailussa, neljä päivää Maglia rosa -paidassa
Tour de Romandie, prologin ja 2. etapin voitto
Tirreno-Adriatico, 4. kokonaiskilpailussa
Italian ympäriajo, 14. kokonaiskilpailussa
Tour de Romandie, kokonaisvoitto ja prologin voitto
Giro del Trentino, 3. etapin voitto
Italian ympäriajo, 2. kokonaiskilpailussa ja 14. etapin voitto
Giro del Trentino, kokonaisvoitto ja 1. etapin voitto
Trofeo Lagueglia, kokonaisvoitto
Tour de Romandie, 4. kokonaiskilpailussa
Italian ympäriajo, 9. kokonaiskilpailussa
Giro del Trentino, kokonaisvoitto ja 2. etapin voitto
Italian ympäriajo, 13. kokonaiskilpailussa
Hofbrau cup, 4. etapin voitto
Action Force: The Movie

| Action Force: The Movie> G.I. Joe: The Movie |
| --- | --- |
 Elokuvan juliste.
Ohjaaja:  Don Jurwich
Käsikirjoittaja:  Ron Friedman
Tuottaja:  Joe Bacal Tom Griffin
Säveltäjä:  Johnny Douglas Ford Kinder Spencer Michlin Robert J. Walsh
Leikkaaja:  David Hankins
Pääosat:  Don Johnson Burgess Meredith Sgt. Slaughter
Valmistustiedot
Valmistusmaa:   Yhdysvallat
Tuotantoyhtiö:  Marvel Productions Sunbow Productions Toei Animation Company
Levittäjä:  Celebrity Home Entertainment
Ensi-ilta:  1987
Kesto:  93 min.
Alkuperäiskieli:  Englanti
Aiheesta muualla
IMDb 
AllMovie
Infobox OKNimi-testi OK: 
Action Force: The Movie (engl. G.I. Joe: The Movie) on vuonna 1987 suoraan videolle julkaistu animaatioelokuva, joka oli jatkoa animaatiosarjalle Action Force. Elokuvan ohjasi Don Jurwich ja käsikirjoitti Ron Friedman.
Juoni

Terroristijärjestö Cobra on saanut uuden liittolaisen Golobulusin johtaman Cobra-Laan. He haluavat varastaa G.I. Joe ryhmän energia lähettimen kypsyttää avaruusitiöt ja mutatoida niiden avulla Maan asukkaat. Duken loukkaannuttua ja muiden hänen johtamiensa joukkojen miesten ollessa toimintakyvyttömiä, nousee esiin uusi ryhmä Rawhides ja Slaughterin Marauderit estämään Cobran aikeet.
Äänirooleissa

| 0 | 1 | 2 |
| --- | --- | --- |
|  Charlie Adler  | … |  Low Light   |
|  Shûko Akune  | … |  Jinx   |
|  Jack Angel  | … |  Wetsuit   |
|  Michael Bell  | … |  Duke, Xamot, Blowtorch, Lift Ticket    |
|  Gregg Berger  | … |  Motorviper   |
|  Earl Boen  | … |  Taurus   |
|  Arthur Burghardt  | … |  Destro, Iceberg   |
|  Corey Burton  | … |  Tomax   |
|  William Callaway  | … |  Beach-Head   |
|  François Chau  | … |  Quick Kick   |
|  Peter Cullen  | … |  Zandar, Nemesis Enforcer, tiedemies   |
|  Brian Cummings  | … |  Dr. Mindbender   |
|  Jennifer Darling  | … |  Pythona   |
|  Laurie Faso  | … |  Tunnel Rat   |
|  Hank Garret  | … |  Dial Tone   |
|  Dick Gautier  | … |  Serpentor   |
|  Ed Gilbert  | … |  kenraali Hawk   |
|  Dan Gilvezan  | … |  Slip Stream   |
|  Zack Hoffman  | … |  Zartan   |
|  Kene Holliday  | … |  Roadblock   |
|  John Hostetter  | … |  Bazooka   |
|  Don Johnson  | … |  Lt. Falcon   |
|  Buster Jones  | … |  Doc   |
|  Chris Latta  | … |  Cobra Commander, Gung Ho, Ripper, Televiper #1   |
|  Morgan Lofting  | … |  Baroness   |
|  Chuck McCann  | … |  Leatherneck   |
|  Michael McConnohie  | … |  Cross Country   |
|  Mary McDonald-Lewis  | … |  Lady Jaye   |
|  Burgess Meredith  | … |  Golobulus   |
|  Ron Ortiz  | … |  Law   |
|  Rob Paulsen  | … |  Snowjob   |
|  Patrick Pinney  | … |  Mainframe   |
|  Poncie Ponce  | … |  Red Dog   |
|  Lisa Raggio  | … |  Zarana, Heather   |
|  Bill Ratner  | … |  Flint   |
|  Neil Ross  | … |  Buzzer, Monkeywrench, Shipwreck, Hector Ramirez   |
|  Brad Sanders  | … |  Big Lob   |
|  Ted Schwartz  | … |  Thrasher   |
|  Sgt. Slaughter  | … |  Sgt. Slaughter   |
|  Chris Taboni  | … |  Mercer   |
|  B.J. Ward  | … |  Scarlett   |
|  Vernee Watson-Johnson  | … |  tiedemies   |
|  Lee Weaver  | … |  Alpine   |
|  Frank Welker  | … |  Torch, Wild Bill, Order   |
|  Stan Wojno  | … |  Life Line   |
Aiheesta muualla

Action Force: The Movie Internet Movie Databasessa (englanniksi)
995

| --- | --- |
Vuosisadat: 700-luku · 800-luku · 900-luku · 1000-luku · 1100-luku
Vuosikymmenet: 890-luku · 900-luku · 910-luku · 920-luku · 930-luku · 940-luku 950-luku · 960-luku · 970-luku · 980-luku · 990-luku · 1000-luku
Vuodet: 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909 910 · 911 · 912 · 913 · 914 · 915 · 916 · 917 · 918 · 919 920 · 921 · 922 · 923 · 924 · 925 · 926 · 927 · 928 · 929 930 · 931 · 932 · 933 · 934 · 935 · 936 · 937 · 938 · 939 940 · 941 · 942 · 943 · 944 · 945 · 946 · 947 · 948 · 949 950 · 951 · 952 · 953 · 954 · 955 · 956 · 957 · 958 · 959 960 · 961 · 962 · 963 · 964 · 965 · 966 · 967 · 968 · 969 970 · 971 · 972 · 973 · 974 · 975 · 976 · 977 · 978 · 979 980 · 981 · 982 · 983 · 984 · 985 · 986 · 987 · 988 · 989 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009
Tapahtumia

Olavi Sylikuninkaasta tulee Ruotsin ensimmäinen kristitty kuningas.
Olav Tryggvason valitaan Norjan kuninkaaksi.
Syntyneitä

Knuut Suuri
Kuolleita

Haakon Sigurdinpoika, Norjan hallitsija
Pekka Nurmikallio

Pekka Nurmikallio (27. joulukuuta 1942 Helsinki – 9. tammikuuta 2008 Lahti) oli suomalainen musiikkiäänittäjä ja tuottaja. Äänittäjänä ja tuottajana hän toimi Microvox-studiossa Lahdessa vuosina 1968–1982. Nurmikallio äänitti muun muassa Teddy and the Tigersiä, Hurriganesia, Juice Leskistä, Kari Peitsamoa, Hassisen konetta, Sleepy Sleepersiä, Pelle Miljoonaa, Eppu Normaalia ja Kontraa. Äänittäjän uran jälkeen hän siirtyi televisio- ja videotuotantotöihin.
Vuosina 1959–1964 Nurmikalliolla oli tanssiorkesteri Pekka Nurmikallion orkesteri, jossa soittivat muun muassa Kaarina Lepistö (laulu), Olli Kolu (tenorisaksofoni), Erkki Leivo (basso), Pekka Hartonen, Heikki Punkkinen (hanuri, trumpetti) ja Pekka Nurmikallio (rummut).  Orkesteri hajosi vuonna 1968. Yhtye soitti muun muassa elokuvassa Kuuma kissa, jossa yhtye esitti myös Nurmikallion sävellyksiä.
Nurmikallio on haudattu Levon hautausmaalle Lahteen.
Paolo Silveri

Paolo Silveri (1913 Ofena – 2001 Rooma) oli italialainen oopperalaulaja, joka oli äänialaltaan baritoni.
Silveri aloitti lauluopintonsa Capestranossa ja jatkoi niitä Milanossa. Vuonna 1933 hänet kutsuttiin palvelukseen Italian armeijaan. Hän osallistui sotilastoimiin Etiopiassa ja Albaniassa sekä taisteli toisessa maailmansodassa. Silveri kuitenkin teki myös puoliammattimaisen debyyttinsä Hans Schwarzin roolissa Richard Wagnerin Nürnbergin mestarilaulajien esityksessä Roomassa 1939. Hän sai vapautuksen armeijan palveluksesta haavoituttuaan. Vuonna 1942 hän jatkoi laulun opiskelua Rooman Accademia Nazionale di Santa Ceciliassa Riccardo Stracciarin johdolla. Vielä vuonna 1943 Silveri esiintyi bassona, mutta Beniamino Giglin neuvosta hän siirtyi baritoniksi. Vuonna 1944 hän esiintyikin isä Germontina Giuseppe Verdin La traviatassa Roomassa.
Silveristä tuli yksi Italian johtavista baritoneista. Erityisen suosittu hän oli Napolissa, jossa hän lauloi usein Teatro San Carlossa. Teatro San Carlon seurueen kanssa hän lauloi myös Lontoon Royal Opera Housessa vuonna 1946. Silveri lauloi Covent Gardenissa myös kausilla 1947–1948 ja 1948–1949 muun muassa Rigoletton ja Boris Godunovin nimirooleissa. Glyndebournen oopperafestivaalin tuotannossa hän tulkitsi Wolfgang Amadeus Mozartin Don Giovannin nimiroolin Edinburghin kansainvälisellä festivaalilla 1948. Glyndebournen oopperafestivaalin seurueen kanssa hän palasi Edinburghin kansainväliselle festivaalille vuonna 1949 esiintymään Renatona Naamiohuveissa.
Silveri teki La Scalan -debyyttinsä Conte di Lunan roolissa Verdin Trubaduurissa vuonna 1949. Hän esiintyi vuonna 1950 ensimmäisen kerran Metropolitan-oopperassa Don Giovannina. Hän teki siellä muitakin esiintymisiä saman kauden kuluessa ja jatkoi esiintymisiään Metropolitan-oopperassa vuoteen 1953 asti. Pariisissa Silveri esiintyi ensimmäisen kerran vuonna 1951. Hän osallistui kotimaassaan useiden oopperoiden kokonaisesitysten äänittämiseen RAI:lle. Vuonna 1959 Silveri esiintyi Dublinissa Otellon nimiroolissa. Pian hän kuitenkin palasi baritonirooleihin. 1960-luvulla Silveri esiintyi useita kertoja Camdenin festivaalilla. Tällöin hänellä oli rooleja harvoin kuulluissa oopperoissa, kuten Verdin Il corsarossa ja Gaetano Donizettin Marino Falierossa. Silveri jäi laulajana eläkkeelle vuonna 1968 esiinnyttyään Rigolettona Budapestissa Silvia-tyttären tulkitessa Gildan roolin. Vuodesta 1970 Silveri opetti Roomassa.
Aiheesta muualla

Paolo Silveri Internet Movie Databasessa. (englanniksi)
Paolo Sorrentino

| Paolo Sorrentino |
| --- | --- |
 Sorrentino vuonna 2008.
Henkilötiedot
Syntynyt: 31. maaliskuuta 1970 (ikä 54) Napoli, Italia
Ammatti:  elokuvaohjaaja, käsikirjoittaja
Ohjaaja
Aktiivisena:  1994–
Aiheesta muualla
IMDb 
Elonet
Paolo Sorrentino (s. 31. maaliskuuta 1970 Napoli) on italialainen elokuvaohjaaja ja käsikirjoittaja.
Sorrentinon esikoisohjaus oli L'uomo in più (2001), joka esitettiin Venetsian elokuvajuhlilla. Hänen muita elokuviaan ovat palkittu Le conseguenze dell'amore (2004), L'amico di famiglia (2006), Il divo (2008), vuonna 2011 ilmestynyt englanninkielinen This Must Be the Place ja Oscar-voittaja Suuri kauneus (La grande bellezza, 2013), englanninkielinen Youth (2015) ja È stata la mano di Dio (2021). Vuonna 2016 ilmestyi Sorrentinon ohjaama 10-osainen televisiosarja The Young Pope – piru vai pyhimys., joka sai vuonna 2020 jatkoa nimellä The New Pope
Sorrentinon elokuvia on esitetty usein Cannesin elokuvajuhlilla. Viisi hänen elokuvaansa on kilpaillut Kultaisesta palmusta vuosina 2004, 2006, 2008, 2011 ja 2013. Italialaispoliitikko Giulio Andreottin elämää kuvaava Il divo (2008) sai juhlilla tuomariston palkinnon (Prix du jury) vuonna 2008.
Sorrentino on saanut kotimaassaan Italiassa useita arvostettuja David di Donatello -elokuvapalkintoja. Le conseguenze dell'amore palkittiin vuonna 2004 viidessä sarjassa, ja vuonna 2012 Sorrentino sai parhaan käsikirjoituksen palkinnon yhdessä Umberto Contarellon kanssa elokuvasta This Must Be the Place.
Suuri kauneus oli palkintoehdokkaana Cannesissa ja sai vuonna 2013 Euroopan elokuva-akatemian parhaan elokuvan palkinnon. Elokuva-akatemia palkitsi Sorrentinon myös vuoden parhaana ohjaajana. Elokuva palkittiin parhaan vieraskielisen elokuvan Oscarilla, Golden Globella ja BAFTAlla.
Vuonna 2021 È stata la mano di Dio kilpaili Venetsian elokuvajuhlilla ja Sorrentino palkittiin kilpailussa parhaan ohjaajan Hopeinen leijona -palkinnolla.
Filmografia

| Suomalainen nimi | Alkuperäinen nimi | Vuosi |
| --- | --- | --- |
|  | L'uomo in più | 2001 |
|  | Le conseguenze dell'amore | 2004 |
|  | L'amico di famiglia | 2006 |
| Il divo - Giulio Andreottin merkillinen elämä (tv-esitys) | Il divo | 2008 |
| This Must Be the Place | This Must Be the Place | 2011 |
| Suuri kauneus | La grande bellezza | 2013 |
| Youth | Youth – La giovinezza | 2015 |
|  | È stata la mano di Dio | 2021 |
Televisiosarjat

The Young Pope – piru vai pyhimys (2016)
The New Pope (2020)
Patryk Dobek

| Patryk Dobek |
| --- | --- |
 Patryk Dobek vuonna 2022.
Henkilötiedot
Syntynyt: 13. helmikuuta 1994 (ikä 30) Kościerzyna, Puola
Yleisurheilija
Pituus:  186 cm
Paino:  72 kg
Laji:  400 metrin aitajuoksu
Seura:  MKL Szczecin
Valmentaja:  Krzysztof Szałach
Ennätykset:  400 m aj: 48,40   800 m: 1.43,73
 Tietolaatikko päivitetty 4. syyskuuta 2021 
Aiheesta muualla
Timanttiliiga
| Mitalit> Maa:   Puola.Miesten yleisurheilu. Olympialaiset  | Mitalit> Maa:   Puola.Miesten yleisurheilu. Olympialaiset  | Mitalit> Maa:   Puola.Miesten yleisurheilu. Olympialaiset  | Maa:   Puola> Miesten yleisurheilu. |
| --- | --- | --- | --- |
|  Pronssia | Tokio 2020 | 800 metriä |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Toruń 2021 | 800 metriä |  |
| Universiadit  | Universiadit  | Universiadit  |  |
|  Pronssia | Napoli 2019 | 400 m aidat  |  |
Patryk Dobek (s. 13. helmikuuta 1994 Kościerszyna) on puolalainen juoksija, joka on kilpaillut pääosin 400 metrin aitajuoksussa ja vuodesta 2021 alkaen myös 800 metrin juoksussa. 186 senttimetriä pitkä ja 72 kilogrammaa painava Dobek edustaa MKL Szczecinia ja hänen valmentajanaan toimii Krzysztof Szałach.
Ura

Dobek voitti pronssia 400 metrin sileältä alle 18-vuotiaiden MM-kilpailuissa 2011. Hän saavutti hopeaa 4 × 400 metrin viestissä alle 20-vuotiaiden MM-kilpailuissa 2012. Vuoden 2013 alle 20-vuotiaiden EM-kilpailuista Dobek saavutti hopeaa 400 metriltä ja pitkästä viestistä.
Zürichin EM-kilpailuissa 2014 Dobek kilpaili ensimmäistä kertaa arvokisoissa 400 metrin aidoissa. Hän jäi välieriin. 12. heinäkuuta 2015 Dobek voitti Tallinnan alle 23-vuotiaiden EM-kisoissa 400 metrin aitojen kultaa uudella ennätyksellään 48,84. Hän sai samoissa kilpailuissa hopeaa pitkässä viestissä. Hän paransi ennätyksensä aikaan 48,62 Timanttiliigan osakilpailussa Monacossa 17. heinäkuuta 2015. Pekingin MM-kisoissa 2015 Dobek juoksi 400 metrin aitojen välierissä ennätyksensä 48,40 ja oli loppukilpailussa seitsemäs. Rio de Janeiron olympialaisissa 2016 hän karsiutui alkuerissä ja Lontoon MM-kilpailuissa 2017 välierissä. Berliinin EM-kilpailuissa 2018 hän sijoittui viidenneksi. Hän saavutti Napolin universiadeissa 2019 pronssia 400 metrin aitajuoksussa ja 4 × 400 metrin viestissä. Dohan MM-kilpailuissa 2019 hän karsiutui 400 metrin aitajuoksun välierissä.
Dobek voitti 800 metrin sisäratojen Euroopan-mestaruuden Toruńissa 2021 ajalla 1.46,81. Saman vuoden World Relays -kilpailuissa hän voitti kultaa 4 × 400 metrin sekaviestissä. Tokion olympialaisissa vuonna 2021 Dobek saavutti 800 metrillä pronssia ajalla 1.45,39. Hän karsiutui vuonna 2022 samalla matkalla alkuerissä Eugenen MM-kilpailuissa ja välierissä Münchenin EM-kilpailuissa.
Henkilökohtaiset ennätykset > Ulkoradoilla

400 metrin aidat: 48,40 (Peking 2015)
400 metriä: 46,12 (Bialogard 2019)
800 metriä: 1.43,73 (Chorzów 2021)
Henkilökohtaiset ennätykset > Sisäradoilla

400 metriä: 46,77 (Sopot 2014)
800 metriä: 1.46,81 Toruń 2021)
Aarne Karjalainen (vuorineuvos)

Aarne Karjalainen vuonna 1972.
Aarne Feliks Karjalainen (21. maaliskuuta 1913 Oulu – 23. helmikuuta 1986 Torremolinos, Espanja) oli suomalainen kauppaneuvos (1963) ja vuorineuvos (1969), joka tunnetaan Hyvon-Kudeneule Oy:n perustajana, johtajana ja omistajana.
Varhaiset vuodet

Karjalainen syntyi Oulussa ja kävi kauppakoulun. Hän oli Tampereen Talous-Osakekaupan kotimyyjä 1936–1938. Siitä hän siirtyi trikootehdas Kudos Oy:n provisiopalkkaiseksi myyntimieheksi, yleni myyntipäälliköksi ja loi hyvät suhteet kaupan alan keskeisiin toimijoihin.
Hyvon-Kudeneule Oy:n toimitusjohtaja, vuorineuvos (1951–1975)

Karjalainen rakensi tekstiiliteollisuuskonsernin, jonka tuotemerkki oli Hyvon. Hyvon-Kudeneule Oy oli suomalainen trikoo- ja sukkatehdas, joka menestyi myös viennissä. Kudeneule aloitti toimintansa Helsingissä 1951 ja vuonna 1955 Hankoon valmistui Viljo Revellin suunnittelema tehdas, jonne Helsingin tuotanto siirtyi 1957. Aarne Karjalaisen tekstiiliyritys levisi Helsingistä Hankoon, Saloon ja Haukiputaalle.
Haukiputaalla vuosina 1970–1975 toiminut tehdas oli merkittävä pienen paikkakunnan työllistäjä. Paikkakunnan väkiluku kasvoi 1 600 hengellä, joille rakennettiin asuntoja ja päiväkoti.
Vuonna 1961 Kudeneule oli Pohjoismaiden suurin puuvillaisten alusasujen valmistaja. Karjalainen käynnisti ainutlaatuisella interlock-koneella kudotusta trikookankaasta valmistettuja Hyvon-alusasuja. Hän toi tarjolle uudenlaisia materiaaleja ja kuoseja ja mullistavia ideoita, kuten verryttelyasun ja puuvillaisen pyjaman yhdistelmän. Tuolloin henkilökuntaa oli 550. Vuonna 1963 rakennettiin tehdas myös Saloon. Kun Hyvon-Kudeneule oli vahvimmillaan, mainosmies Matti Viherjuuri kehitti sille mieleen jäävän iskulauseen ”Hyvon yllä, hyv’on olla”. Todellisen menestyksen Kudeneule Oy saavutti Neuvostoliittoon suuntautuvassa kaupassa. Yrityksen toiminta päättyi rahoitusongelmiin vuonna 1975.
Hangon tehdasrakennus

Hyvon-Kudeneule Oy:n rakennuttama tehdasrakennus on yksi Suomen sotien jälkeisen teollisuusarkkitehtuurin arvokohteista ja arkkitehti Viljo Revellin arkkitehtuurin päätöistä.  Revell käytti tehtaan suunnittelussa edistyksellistä rakennustekniikkaa sekä tavoitteli toteutuksessa selväpiirteistä tuotantoympäristöä ja hyviä työolosuhteita, mikä näkyy tilan jäsentelyssä, materiaali- ja rakennevalinnoissa sekä pyrkimyksenä luonnonläheisyyteen.
Hyvonin Hangon-tehtaan toimistosiipi, Viljo Revell 1955.
Pedro Madruga

Pedro Álvarez de Soutomaior joka tunnettiin mimellä Pedro Madruga (noin 1430 - 1486) oli galicialainen kreivi. Hän kasvatti valtaansa ja omaisuuttaan Kastilian heikon kuninkaan Henrik IVn valtakaudella (1455-1474). Suvulle kuului alkujaan Soutomaiorin linna tiluksineen, mutta Pedro sai joukon muitakin linnoituksia ja kartanoita Ulla- ja Minho-jokien välisltä alueelta Galician lounaisosassa. Samalla hän sai kahdenkymmenen seurakunnan verotusoikeuden. Vuonna 1467 kuningas myönsi hänelle oikeuden hallita Pontevedran, Vigon ja Redondelan kaupunkeja.
Galician suuren Irmandiños-sodan alussa Madruga pakeni monien muiden aatelismiesten tavoin Portugaliin. Siellä hän kokosi aatelisten joukot, ja he ryhtyivät vastahyökkäykseen Irmandiños-joukkoja vastaan. Aateliset valtasivat maansa takaisin, mutta aateliston yhteenliittymä jäi lyhytikäiseksi.
Pakolaisuutensa aikana Pedro meni naimisiin Teresa de Táboan kanssa. Avioliitto lujitti hänen siteitään Portugaliin. Vuosien varrella heille syntyi seitsemän lasta, Álvaro, Fernando, Cristóbal, Diego, Alfonso, Mayor ja Constanza.
Henrik IV:n kuoltua Kastilian valtaistuinta tavoittelivat hänen sisarensa Isabella ja tyttärensä Johanna. Pedro Madruga oli voimakkaasti Johannan puolella, joka meni naimisiin Portugalin kuninkaan Alfonso Vn kanssa. Johannan puoli jäi valtataistelussa häviölle ja Madruga joutui kahdeksi vuodeksi vankilaan.
Isabella Katolilainen ja Ferdinand Katolilainen tukivat Madrugan poikaa Alvaroa, ja Pedro Mardugan ollessa Portugalissa hänen poikansa otti Soutomaiorin suvun tilukset haltuunsa. Alvarosta tuli uudentyyppinen kuninkaalle kuuliainen kreivi. Mitä Pedro Mardugalle tapahtui vuonna 1486, on epäselvää.
Galiciassa on elätelty teorioita, että Pedro Madruga olisi vaihtanut nimeään ja tullut tunnetuksi nimellä Kristoffer Kolumbus.
Abd al-Kuri

Abd al-Kuri
Abd al-Kuri avaruudesta kuvattuna
| --- | --- |
Sijainti:  Qulensya ja Abd al-Kuri, Sokotra Jemen
Saariryhmä:  Sokotra
Korkein kohta:  Salih, 256 m
Pinta-ala:  133 km²
| --- | --- |
Asukasluku:  450
Suurin kaupunki:  Kilmia
Luokitus:  UNESCOn maailmanperintöluettelokohde (2008) 
muokkaa - muokkaa wikitekstiä - muokkaa Wikidataa
Abd al-Kuri (arab. عبد الكوري‎) on Sokotran saariryhmään kuuluva saari Arabianmerellä. Se kuuluu hallinnollisesti Jemeniin ja sijaitsee ryhmän pääsaaren Sokotran länsipuolella. Sen pinta-ala on 133 km², ja asukkaita siellä on noin 450. Saarella on hyvin vähän kasvillisuutta, ja se on hyvin eristyksissä. Laululintu Passer hemileucus on endeeminen ja vaarantunut laji.
Aiheesta muualla

Kuvia tai muita tiedostoja aiheesta Abd al-Kuri Wikimedia Commonsissa
Pedro López

Pedro Alonso López (s. 8. lokakuuta 1948 Santa Isabel, Kolumbia) on kolumbialainen sarjamurhaaja. Hän surmasi ennen kiinni jäämistään yli 110 tyttöä useissa Etelä-Amerikan maissa, lähinnä Perussa, Ecuadorissa ja Kolumbiassa 1970- ja 1980-lukujen vaihteessa. Hän on väittänyt tappaneensa yli 300 uhria. Lópezia kutsutaan Andien hirviöksi.
Lópezin vanhemmat hylkäsivät hänet kun hän oli pieni lapsi. Häntä käytti myös nuorena hyväksi eräs lasten hyväksikäyttäjä. 19-vuotiaana hän joutui varkaudesta vankilaan. Siellä neljä sellitoveria raiskasi hänet. Kostoksi Pedro tappoi heidät. Vapauduttuaan hän väitti matkustelleensa paljon, lähinnä Pohjois-Amerikassa. Perussa ja Kolumbiassa matkaillessaan hän väitti tappaneensa satoja tyttöjä yleensä ottamalla kadulta prostituoidun, kuristamalla tämän ja heittämällä ruumiin jokeen.
López pidätettiin vuonna 1980 murhasta epäiltynä. Kuulusteluissa hän kuitenkin kertoi yli 300 naisen murhasarjasta ja johdatti poliisit ruumiiden jättöpaikoille. Lopez tuomittiin elinkautiseen  vankeuteen, mikä tarkoitti Ecuadorissa siihen aikaan enimmillään 16 vuoden vankeutta, joten vuonna 1994 hänet vapautettiin. Tällöin Ecuadorin valtio karkotti hänet Kolumbiaan, jossa hänet suljettiin laitoshoitoon. Hän vapautui mielisairaalasta vuonna 1998. Nykyisin häntä etsitään yhteydestä murhaan, joka tapahtui vuonna 2002, mutta hänen olinpaikkansa on tuntematon.
Pedro Martín

| Henkilötiedot |
| --- | --- | --- | --- |
Koko nimi: Pedro José Martín Moreno
Syntymäaika: 16. tammikuuta 1992 (ikä 32)
Syntymäpaikka: Málaga, Espanja
Pelipaikka: hyökkääjä
Pituus: 180 cm
Paino: 76 kg
Seura
Seura: Mirandés
Junioriseurat
: Tiro Pichón
: Málaga
: Atlético Madrid
Seurat
| Vuodet | Seura | O | (M) |
| 2011–2012 | Atlético Madrid B | 28 | (13) |
| 2011– | Atlético Madrid | 5 | (0) |
| 2012–2014 | → Numancia (laina) | 41 | (3) |
| 2014– | Mirandés | 0 | (0) |
 Seurajoukkueuran tilastot kattavat vain kansalliset sarjat, päivitetty 27. elokuuta 2014.
Pedro José Martín Moreno eli Pedro Martín tai pelkästään Pedro (s. 16. tammikuuta 1992 Málaga, Espanja) on espanjalainen jalkapalloilija. Hän edustaa Espanjan toiseksi korkeimmalla sarajatasolla pelaavaa Mirandésia. Pedro on pelipaikaltaan hyökkääjä.
Atlético Madridin kykyjenetsijät kiinnittivät huomionsa Pedroon tämän pelatessa Málagan juniorijoukkueessa. Siirryttyään pääkaupunkiin hän eteni nopeasti juniorijoukkueista C- ja B-joukkueiden kautta seuran edustusmiehistöön. Hän teki liigadebyyttinsä huhtikuussa 2012 Real Betisiä vastaan pelatussa vierasottelussa. Atlético lainasi Pedron Numanciaan ensimmäisen kerran tammikuussa 2013 ja lainaa jatkettiin kesällä koko seuraavan kauden kattavaksi. Hän siirtyi nykyiseen seuraansa yksivuotisella sopimuksella elokuussa 2014.
Patryk Wronka

| Patryk Wronka |
| --- | --- |

Henkilötiedot
Syntynyt: 28. elokuuta 1995 (ikä 29) Zakopane, Puola
Kansalaisuus:   Puola
Jääkiekkoilija
Lempinimi:  Goldi
Pelipaikka:  hyökkääjä
Maila:  oikea
Pituus:  170 cm
Paino:  71 kg
Seura
Seura:  GKS Tychy
Sarja:  Polska Hokej Liga
Pelaajaura
Pääsarjaura:  2013–
Aik. seurat:  Podhale Nowy Targ (Puola) Orli Znojmo (EBEL) GKS Katowice (Puola) Belfast Giants (EIHL) Rapaces de Gap (Ranska)
Patryk Wronka (s. 28. elokuuta 1995 Zakopane, Puola) on puolalainen jääkiekkoilija, joka pelaa Puolan liigan GKS Tychyn joukkueessa. Hän on pelipaikaltaan laitahyökkääjä, mutta osaa pelata myös keskellä. Wronka laukoo oikealta.
Ura > Seuraura

Wronka on Podhale Nowy Targin kasvatti. Hän debytoi seuran miesten kakkosjoukkueessa 16-vuotiaana Puolan toiseksi korkeimmalla sarjatasolla 1. Ligassa kaudella 2012–2013. Kaudella 2013–2014 Wronka debytoi Podhalen PHL-joukkueessa, jossa hänen tulokaskautensa toi 46 runkosarjaottelussa tehot 8+22=30. Wronka oli joukkueen paras syöttäjä Piotr Kmiecikin kanssa ja toiseksi paras pistemies hänen jälkeensä. Kauden 2014–2015 päätteeksi Wronka voitti PHL-pronssia. Kaudella 2015–2016 hän oli Podhalen kolmanneksi paras pistemies tehoilla 13+29=42. Pudotuspeleissä Wronka oli joukkueen paras pistemies tehoilla 5+6=11. Hänen kautensa päättyi taas pronssiin.
Kaudeksi 2016–2017 Wronka siirtyi vuoden mittaisella sopimuksella Itävallan Erste Bank Eishockey Ligan tšekkiläisjoukkue Orli Znojmon riveihin.